Komisijos ataskaita Europos Parlamentui ir Tarybai dėl EŽŪOGF Garantijų skyriaus išlaidų Išankstinio perspėjimo sistema Nr. 9–10/2006 /* SEK/2006/1493 galutinis */





[pic] | EUROPOS BENDRIJŲ KOMISIJA | Briuselis, 20.11.2006 SEK(2006) 1493 galutinis KOMISIJOS ATASKAITA EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema Nr. 9–10/2006 TURINYS 1. ĮžANGA 3 2. PASTABOS DėL 2006 M. BIUDžETO VYKDYMO 3 3. IšVADOS 5 1. ĮžANGA 1 priede pateikiami duomenys apie 2005 m. spalio 16 d. – 2005 m. rugpjūčio 31 d. faktinį biudžeto vykdymą, kuris lyginamas su išlaidų metmenimis, nubrėžtais pagal rodiklį, remiantis 2000 m. rugsėjo 26 d. Tarybos reglamento (EB) Nr. 2040/2000 dėl biudžeto vykdymo tvarkos[1] 7 straipsnio nuostatomis. 2. PASTABOS DėL 2006 M. BIUDžETO VYKDYMO Toliau trumpai apibūdinami reikšmingiausi faktinio ir atitinkamo rodikliu numatyto 2006 m. biudžeto vykdymo lygio skirtumai įvairiuose sektoriuose (Pastaba: skliausteliuose pateikiamas faktinis vykdymo lygis: (+) viršytas, (–) nepasiektas). 2.1. Piniginiai veiksniai Dolerio ir euro kurso santykis Per minėtą laikotarpį patirtose išlaidose atsispindi dolerio ir euro kurso santykio kitimas. Didžiosios dalies eksporto grąžinamųjų išmokų už žemės ūkio produktus, ypač už grūdus ir cukrų, bei tam tikros valstybių vidaus pagalbos, pvz., pagalbos už medvilnę, išlaidas paveikia euro ir dolerio kurso kaita. Vadovaujantis Reglamento (EB) Nr. 2040/2000 8 straipsnio 1 dalimi, biudžeto valdymo institucijos priimtas biudžetas buvo parengtas remiantis vidutiniu JAV dolerio ir euro kursu 2005 m. liepos–rugsėjo mėn., t. y. 1 EUR = 1,22 USD. Reikėtų pažymėti, kad 2005 m. rugpjūčio 1 d. – 2006 m. liepos 31 d. vidutinis kursas apytiksliai buvo 1 EUR = 1,22 USD, t. y. maždaug prilygo kursui, kuriuo remtasi rengiant 2006 m. biudžetą. 2.2. 1a išlaidų subkategorija. BŽŪP išlaidos (neskaitant kaimo plėtros) 2.2.1. Intervencijos žemės ūkio rinkose (–399,1 mln. EUR) Komisija pažymi, kad remiantis valstybių narių prognozėmis šis nepakankamas asignavimų panaudojimas per laikotarpį iki 2006 m. rugpjūčio 31 d. vėliau mažės ir biudžetinių metų pabaigoje sieks –363,0 mln. EUR. Komisija patikslino savo skelbtus biudžetinių reikalavimų įverčius ir tikisi, kad nepakankamas asignavimų panaudojimas biudžetinių metų pabaigoje sieks apie –250,0 mln. EUR, t. y. jų bus panaudota daugiau nei nurodyta valstybių narių prognozėse. 2.2.2. Vaisiai ir daržovės (–162,1 mln. EUR) Vykdymo struktūros šiame sektoriuje priežastys išlieka tokios pačios, kaip ir tos, kurios pateiktos Išankstinio perspėjimo sistemos ataskaitoje Nr. 5–6/2006. 2.2.3. Grąžinamosios išmokos už 1 priede neįrašytus produktus (–123,7 mln. EUR), tekstilės augalai (–33,1 mln. EUR), kiauliena, kiaušiniai ir paukštiena (–54,9 mln. EUR) Vykdymo struktūros šiuose sektoriuose priežastys išlieka tokios pačios, kaip ir tos, kurios pateiktos Išankstinio perspėjimo sistemos ataskaitoje Nr. 7/2006. 2.2.4. Cukrus (+254,5 mln. EUR), pienas ir pieno produktai (–161,5 mln. EUR) Išankstinio perspėjimo sistemos ataskaitoje Nr. 8/2006 buvo pateikta numatoma vykdymo struktūra cukraus sektoriuje. Komisija atkreipia dėmesį į esamą įsisavinimo lygį pieno sektoriuje. Tačiau Taryba priėmė pasiūlymą, susijusį su išlyginamojo pieno mokesčio, taikomo atitinkamoms valstybėms narėms, mokėjimo grafiku. Taigi šiuo metu numatoma, kad biudžetinių metų pabaigoje biudžeto asignavimai šiame sektoriuje bus viršyti 160,0 mln. EUR (pastaba: Išankstinio perspėjimo sistemos ataskaitoje Nr. 8/2006 pateikta išsami informacija apie šiame sektoriuje numatomą įsisavinimo lygį biudžetinių metų pabaigoje). 2.2.5. Kitos rinkos priemonės Kalbant apie kitas rinkos priemones, Komisija numato, kad asignavimai nebus pakankamai panaudoti šiose rinkose: grūdų, ryžių, maisto produktų, alyvuogių aliejaus, vyno, rėmimo ir galvijienos. 2.2.6. Tiesioginė pagalba (–932,1 mln. EUR) Komisija pažymi, kad laikotarpiu iki 2006 m. rugpjūčio 31 d. rodikliu numatytas bendras dabartinis nepanaudotų asignavimų lygis sumažės ir biudžetinių metų pabaigoje sieks –785,0 mln. EUR. Komisija patikslino savo skelbtus biudžetinių reikalavimų įverčius ir tikisi, kad nepakankamas asignavimų panaudojimas šiame sektoriuje biudžetinių metų pabaigoje bus apie –660,0 mln. EUR. Šie asignavimai visų pirma nepakankamai panaudoti tam tikrose valstybėse narėse, kurios nepanaudojimą pagrindė tuo, kad buvo daug administracinio skundų nagrinėjimo atvejų, pirmiausia dėl teisių paskirstymo gavėjams. Jos taip pat nurodė administracinius sunkumus, kylančius dėl pagalbos lėšų sumokėjimo. Pagaliau kai kurios valstybės narės nurodė, kad biudžeto asignavimai buvo nepakankamai panaudoti ir dėl to, jog nedidelių numatytų pervesti pagalbos sumų gavėjai atsisakė teisių į išmokas. 2.2.7. Žemės ūkio išlaidų auditas (160,9 mln. EUR) Numatoma, kad vykdymo struktūros šiame sektoriuje priežastys iki biudžetinių metų pabaigos išliks tokios pačios, kaip ir tos, kurios pateiktos Išankstinio perspėjimo sistemos ataskaitoje Nr. 8/2006. 3. IšVADOS 1a išlaidų subkategorijoje valstybių narių išlaidoms nuo 2005 m. spalio 16 d. iki 2006 m. rugpjūčio 31 d. panaudota 41 144,7 mln. EUR asignavimų, t. y. 95,1 % turimų asignavimų. Šio laikotarpio bendra nepanaudotų biudžeto asignavimų suma, palyginti su rodikliu, buvo maždaug –1 191,7 mln. EUR ir iš esmės susijusi su tiesiogine pagalba. Komisija atidžiai stebi šią padėtį. Galutinis asignavimų įsisavinimo lygis priklausys nuo to, kaip sėkmingai valstybės narės iki biudžetinių metų pabaigos susidoros su schemos įgyvendinimo sunkumais. 1b išlaidų subkategorijoje valstybių narių išlaidoms nuo 2005 m. spalio 16 d. iki 2006 m. rugpjūčio 31 d. panaudota 4 736,9 mln. EUR asignavimų, t. y. 61,0 % turimų asignavimų. Šiuo metu Komisija tikisi, kad kaimo plėtrai skirti asignavimai bus įsisavinti taip, kaip siūloma 2006 m. biudžete. PRIEDAS [pic] [pic] [1] OL L 244, 2000 9 29, p. 27.